La oportunidá pa gociar del so directu va ser esti sábado día 10 en Les feries de L.lena, onde van compartir escenariu con Los Berrones. Esta va ser la ultima oportunidá pa velos a unos díes de quentren en TuTu Estudidiu a grabar el  discu quagora mesmo tan cocinando nel llar densayu. El discu, asoleyau por Algamar Producciones, va tener por nome Ó-3-3 (Otrestres) conocida frase coreada pol publico nos conciertos pa pidir mas canciones a los músicos. Siguen con esti nome cliptográficu el xuegu quempecipiaran va tiempu col so single Exit-encia y la so maqueta Qlt (Culete). Nel discu vamos poder disfrutar del mecigayu de sonios que van dir dende los sones del funk, el swing, ol ragga, a tintes folk, tradicional o pachanga, siempre  embaxo la clara llinia del Ska y el Reggae que caracteriza el so personal estilu. Esi estilu ta marcau pola llimpieza nel soniu, pol afalagu al baille, pola bona mezcla de ritmu y melodia y pola busqueda de complicidá col públicu. La banda, que durante munchu tiempu furruló con doce y trece músicos, anque agora ye un grupu docho miembros nel que conviven guitarres, baxu, percusiones llatines y africanes, batería, curdión diatónica, trombón, flautes y voz.